## TRAM d’Alacant supera el mig milió de viatgers en els cinc principals dies de Fogueres

*** El dissabte 21 de juny, amb 106.252 usuaris, ha sigut la jornada que ha concentrat més moviments
* La línia 2 ha registrat 194.017 usuaris i Mercado ha sigut l’estació més transitada, amb 116.481 passatgers**

TRAM d’Alacant ha superat el mig milió de viatgers en els cinc principals dies de Fogueres, del dia 20 de juny a la matinada del 25, amb 500.186 usuaris, segons les primeres estimacions arreplegades per FGV. Durant estes jornades, el servici de Ferrocarrils de la Generalitat Valenciana a Alacant ha sigut ininterromput, la qual cosa ha significat 120 hores consecutives de circulacions per segona vegada en la seua història.

El dissabte 21, amb 106.252 passatgers, ha sigut la jornada de Fogueres en la qual més desplaçaments s’han fet per la xarxa TRAM, seguit del diumenge 22, amb 101.524; el dilluns 23, amb 101.331; el dimarts 24, amb 88.685; el divendres 20, amb 83.501 i la matinada del dimecres 25, amb 18.893 usuaris, a causa de la *cremà*. D’esta manera, en tres dels cinc dies se superen els 100.000 viatgers.

Mercado ha sigut l’estació més freqüentada durant les festes d’Alacant, ja que, en els dies que van del 20 a la matinada del 25 de juny, ha comptabilitzat 116.481 desplaçaments. En segona posició hi ha l’estació de Luceros, amb 106.503 desplaçaments; en tercera, Marq-Castillo, amb 28.024; en quarta posició, Sant Vicent del Raspeig, amb 20.750; i en quinta, Benidorm, amb 13.815 desplaçaments.

La línia 2 (Luceros-Sant Vicent del Raspeig) ha registrat 194.017 desplaçaments, seguida per la línia 1 (Luceros-Benidorm), amb 94.608; la línia 3 (Luceros-El Campello), amb 88.360; la línia 4 (Luceros-Plaza La Coruña), amb 68.140; la línia 9 (Benidorm-Dénia), amb 30.340; i, finalment, la línia 5 (Porta del Mar-Plaza la Coruña), amb 24.721 usuaris.

Fecha: 25/06/2025